Diari Oficial de la Generalitat Valenciana


Sumari del DOGV 4965, del 14-03-2005 (2005/2300)

RESOLUCIO de 28 de febrer de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'addenda de modificació del conveni de col·laboració, firmat l'1 de setembre de 2003, entre la Conselleria de Territori i Habitatge de la Generalitat, la Diputació Provincial de Castelló, el Consell Superior d'Investigacions Científiques i l'Ajuntament de Cabanes en el projecte d'ampliació de l'Institut d'Aqüicultura de Torre la Sal com a sala de conferències i centre de visitants del Parc Natural del Prat de Cabanes-Torreblanca.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/2300


Data del document
:   28-02-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * Cabanes
    * cooperació administrativa
    * administració local
    * administració central
    * empresa privada

RESOLUCIO de 28 de febrer de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'addenda de modificació del conveni de col·laboració, firmat l'1 de setembre de 2003, entre la Conselleria de Territori i Habitatge de la Generalitat, la Diputació Provincial de Castelló, el Consell Superior d'Investigacions Científiques i l'Ajuntament de Cabanes en el projecte d'ampliació de l'Institut d'Aqüicultura de Torre la Sal com a sala de conferències i centre de visitants del Parc Natural del Prat de Cabanes-Torreblanca. [2005/M2300]
  
Subscrita, després de la tramitació prèvia reglamentària, entre la Generalitat Valenciana, la Diputació Provincial de Castelló, el Consell Superior d'Investigacions Científiques i l'Ajuntament de Cabanes, el 26 de novembre de 2004, una addenda de modificació del conveni de col·laboració, firmat l'1 de setembre de 2003, entre la Conselleria de Territori i Habitatge de la Generalitat, la Diputació Provincial de Castelló, el Consell Superior d'Investigacions Científiques i l'Ajuntament de Cabanes en el projecte d'ampliació de l'Institut d'Aqüicultura de Torre la Sal com a sala de conferències i centre de visitants del Parc Natural del Prat de Cabanes-Torreblanca, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada addenda, que ha quedat inscrita en el Registre de Convenis amb el número 0059/2005, i que figura com a annex d'esta resolució.
  
València, 28 de febrer de 2005.- La directora general de Relacions amb les Corts i Secretariat del Govern: Alida C. Mas Taberner.
  
Addenda de modificació del conveni de col·laboració, firmat l'1 de setembre de 2003, entre la Conselleria de Territori i Habitatge de la Generalitat, la Diputació Provincial de Castelló, el Consell Superior d'Investigacions Científiques i l'Ajuntament de Cabanes en el projecte d'ampliació de l'Institut d'Aqüicultura de Torre la Sal com a sala de conferències i centre de visitants del Parc Natural del Prat de Cabanes-Torreblanca
  
València, 26 de novembre de 2004.
  
Reunits
  
Rafael Blasco Castany, conseller de Territori i Habitatge de la Generalitat, d'acord amb el Decret 7/2004, de 27 d'agost, del president de la Generalitat, en representació d'aquesta i facultat per al present acte per acord del Consell de la Generalitat de data 29 d'octubre 2004
  
Carlos Fabra Carreres, president de la Diputació de Castelló, expressament autoritzat per a aquest acte per acord de la corporació provincial, de data 27 d'abril de 2004; assistit pel secretari en exercici de les funcions de fe pública que li atribueix l'article 92.3a de la Llei 7/1985, de 2 d'abril, Reguladora de les Bases de Règim Local.
  
Carlos Martínez Alonso, president del Consell Superior d'Investigacions Científiques, (en endavant CSIC), per raó de les facultats que li confereix l'article 15.1 a) i f) de l'estatut de l'organisme autònom Consell Superior d'Investigacions Científiques, aprovat per Reial Decret 1.945/2000, d'1 de desembre, i facultat per a aquest acte a partir del seu nomenament pel Reial Decret 1238/2004, de 14 de maig.
  
Artemio Siurana Gauchia, alcalde president en nom i en representació de l'Ajuntament de Cabanes, expressament autoritzat per a aquest acte per acord de la corporació municipal, de data 23 juny de 2004, assistit pel secretari en exercici de les funcions de fe pública que li atribueix l'article 92.3a de la Llei 7/1985, de 2 d'abril, Reguladora de les Bases de Règim Local.
  
Els reunits es reconeixen mútuament la capacitat necessària per a celebrar el present conveni en nom de les seues respectives administracions, i
  
Manifesten
  
Primer
  
Que amb data 1 de setembre de 2003 es va firmar el conveni de col·laboració entre la Conselleria de Territori i Habitatge de la Generalitat Valenciana, la Diputació Provincial de Castelló, el Consell Superior d'Investigacions Científiques i l'Ajuntament de Cabanes en el projecte d'ampliació de l'Institut d'Aqüicultura de Torre la Sal com a sala de conferències i centre de visitants del Parc Natural del Prat de Cabanes-Torreblanca; que s'ha de realitzar durant els anys 2003 i 2004.
  
Segon
  
Que com a conseqüència de la data en què es va firmar el conveni i dels tràmits d'adjudicació de les obres objecte d'aquest, aquestes s'han iniciat al gener de 2004, una vegada firmada l'acta de comprovació del replantejament i l'autorització de l'inici de l'obra; els treballs que havien d'executar-se durant l'anualitat 2003 no s'han pogut realitzar.
  
Tercer
  
Que atés que no hi ha responsabilitat per part del Consell Superior d'Investigacions Científiques ja que no s'han pogut executar els treballs de la primera anualitat es calcula que la finalització d'aquests serà, com molt tard el 14 de maig de 2005, se subscriu una modificació al conveni citat d'acord amb les següents
  
Clàusules
  
Primera
  
Es modifica la clàusula segona, tercer paràgraf del conveni citat en el sentit que les activitats finalitzaran el 14 de maig de 2005.
  
Segona
  
Es modifica la clàusula tercera del conveni en el sentit que les anualitats que s'hi descriuen, corresponents a l'aportació de la Conselleria de Territori i Habitatge a l'aplicació pressupostària 88.82.82.3487 i 432.10.70330 seran les següents:
  
Anualitat Import
  
7554 749.688,00 e
  
3284 518.375,00 e
  
Les mateixes aportacions han de realitzar tant la Diputació Provincial de Castelló, com el Consell Superior d'Investigacions Científiques i l'Ajuntament de Cabanes.
  
Si tenim en compte allò que ha expressat la manifestació tercera de l'addenda, el CSIC pot justificar les aportacions econòmiques de la Conselleria de Territori i Habitatge de la Generalitat Valenciana i de la Diputació Provincial de Castelló que, corresponent a l'any 2003, per raó del present document es traslladen al 2005.
  
Tercera
  
Es modifica la clàusula cinquena del conveni en el sentit que la vigència d'aquest és fins al dia 14 de maig de 2005.
  
I perquè conste als efectes oportuns i en prova de conformitat, firmen els compareixents el present document en set exemplars i a un únic efecte, en el lloc i la data dalt indicats.
  
El conseller de Territori i Habitatge,
  
RAFAEL BLASCO CASTANY
  
El president de la Diputació de Castelló,
  
CARLOS FABRA CARRERES
  
El president del CSIC,
  
CARLOS MARTINEZ-A.
  
L'alcalde president de l'Ajuntament de Cabanes,
  
ARTEMIO SIURANA GAUCHIA